ফিক্সিং ইস্যুতে মোহাম্মদ সামিকে জিজ্ঞাসাবাদ
স্পোর্টস ডেস্ক : পাকিস্তান সুপার লিগের সর্বশেষ আসরের ফিক্সিংয়ের অভিযোগে পাকিস্তানের সাবেক পেসার মোহাম্মদ সামিকে জিজ্ঞাসাবাদ করেছে পাকিস্তান ক্রিকেট বোর্ডের (পিসিবি) দুর্নীতি দমন কমটি। এর আগে একই আসরে ফিক্সিং কেলেঙ্কারিতে জড়িয়ে নিষিদ্ধ হয়েছিলেন শারজিল খান ও খালিদ লতিফসহ দেশটির বেশ কয়েকজন ক্রিকেটার। সামিকে জিজ্ঞাসাবাদ করলেও তার প্রতি কোনো অভিযোগ আনা হয়নি। সালমান নাসের নামে পিসিবি কর্মকর্তা বলেন, ‘অভিযোগের প্রেক্ষিতে প্রাথমিক তদন্ত চলছে। সেই তদন্তের অংশ হিসেবে সামিকে জিজ্ঞাসাবাদ করা হয়েছে। তবে এখনই কোনও ধরনের আইনি নোটিশ বা চার্জশিট দাখিল করা হচ্ছে না। কিছু তথ্য দরকার ছিল। এজন্যই মূলত তাকে তলব করা হয়েছিল। কোনো অভিযোগ না থাকায় অবশ্য দুবাইয়ের টি-টেন ক্রিকেট লিগে খেলার জন্য ছাড়পত্র দেওয়া হয়েছে তাকে। পাকিন্তানের গণমাধ্যম বলছে, পিএসএলে সামির বিরুদ্ধে স্পট ফিক্সিংয়ের অভিযোগ পাওয়ায় শুক্রবার তাকে তলব করে পিসিবির দুর্নীতি দমন কমটি। কিন্তু কোনো ম্যাচে বা কিভাবে ফিক্সিং করেছেন পিসিবির পক্ষ থেকে সেটা এখন পর্যন্ত ব্যাখ্যা করেনি পিসিবি।